cyanic-selkie/wikianc huggingface dataset:
রিয়াং বিদ্রোহ
রতনমনি সাধু
রতনমনি সাধু আনুমানিক ১৯৩২ সালে ভারতের ত্রিপুরা রাজ্যের অমরপুর অঞ্চলে গিয়ে আশ্রম প্রতিষ্ঠা করেছিলেন। তাঁর গলায় ছিল রুদ্রাক্ষ ও মালা। তিনি শিষ্যদেরকেও রুদ্রাক্ষ ধারণ করার পরামর্শ দিতেন। তিনি হরিনামের মন্ত্র দিতেন “ওঁ প্রাণ: রাম” বলে। প্রেমের অবতার চৈতন্যের বিষয়ে উপদেশ দিতেন। রামায়ণ, মহাভারত, পুরাণ থেকে গল্প বলে উপদেশ দিতেন। বিভিন্ন তথ্যের আলোকে জানা যায়, সাধু রতনমনি ১৯৩২ সালে খুশী কৃষ্ণ ত্রিপুরা, গোলাকৃষ্ণ চৈত্রসেন ও অন্যান্য শিষ্যসহ অমরপুরের(চলাগং নতুন বাজারের মাঝামাঝি) একছড়ি মৌজায় ‘তাওফম’ এ প্রথম আশ্রম প্রতিষ্ঠা করেছিলেন। পরবর্তীতে ধীরে ধীরে ডম্বুরে প্রেমতলী আশ্রম, সামখুমছড়া আশ্রম ও উদয়পুরের দক্ষিণ মহারাণীসহ বিভিন্ন স্থানে আশ্রম তৈরি করেন। তখন সাধু রতনমনির অমায়িক আচার-আচরণ, পরোপকার, ধ্যান-সাধনা ইত্যাদি কার্যকলাপের প্রতি মুগ্ধ হয়ে রিয়াংগণ দলে দলে তার শিষ্যত্ব গ্রহণ করে।
বিদ্রোহের ঘটনাবলী
যখন রিয়াং শিষ্যরা বুঝতে সক্ষম হলেন যে, খগেন্দ্র রিয়াং তাদের রিয়াং সমাজের মঙ্গল কামণা করেনা। তখন ধীরে ধীরে সাধু রতনমনির নেতৃত্বে রিয়াংগণ একত্রিত হতে থাকেন। সাধু রতনমনি শিষ্যদের নিয়ে সাধুসঙ্গ করতেন এবং রিয়াং প্রজাদেরকে বিভিন্ন প্রকার সুপরামর্শ প্রদান করে ধর্মীয় চেতনায় উদ্বোদ্ধ করে সচেতন করে তোলেন । জানা যায় সাধু রতনমনি ভারতীয় জনগণের ব্রিটিশ বিরোধী আন্দোলনের আদর্শে উদ্বুদ্ধ হয়েছিলেন। তিনি স্বদেশী দলও গঠন করেছিলেন। শিষ্যদের কোন অনুষ্ঠানে কোন কিছু বলার আগে “বন্দে মমাতরম ত্রিপুরেশ^রী”  উচ্চারণ করতেন।  ত্রিপুরা রাজ্যকে ত্রিপুরেশ^রী জ্ঞানে শ্রদ্ধা নিবেদন করে একথা উচ্চারণ করার প্রয়াস পেয়েছিলেন। তিনি ১৩৫৩ ত্রিপুরাব্দে শিষ্যদের নিয়ে বিদ্রোহের প্রস্তুতি গ্রহণ করেন। তিনি তৈছারুবুহা  তুইনানিছড়ায় ক্যাম্প প্রতিষ্ঠা করেন। সাধু রতনমনি তার সংগঠন পরিচালনার জন্য মন্ত্রী পরিষদ গঠন করেছিলেন।  তবে তিনি নিজ কক্ষে মহারাজার ছবি টাঙ্গিয়ে রাখতেন। অর্থাৎ তিনি মহারাজাকে মান্য করতেন। কিন্তু বিভিন্নজনের কুমন্ত্রণায় ক্ষুব্ধ মহারাজা শ্রীযুত বীর বিক্রম কিশোর মাণিক্য দেববর্মা বাহাদুর সাধু রতনমনি ও তাঁর শিষ্যদের দমন করার জন্য ১৪/০৪/১৩৫৩ ত্রিং (১৯৪৩ ইং) একটি রাজ আজ্ঞা জারি করেন। বিদ্রোহীদের দমন করার জন্য উদয়পুর বিলোনিয়া ও অমরপুরে তিনটি বাহিনী প্রেরণ করেন। উদয়পুরে মনোরঞ্জন দেববর্মা, বিলোনিয়ায় ল্যাফটেনেন্ট হরেন্দ্র কিশোর দেববর্মা এবং অমরপুরে ল্যাফটেনেন্ট নগেন্দ্র দেববর্মা বাহিনীর নেতৃত্ব প্রদান করেন।  মহারাজার এই রাজ্যরক্ষী বাহিনীরা সাধু রতনমনির দলকে কখনো ডাকাত দল, কখনো দস্যু দল আবার কখনো স্বদেশী দল হিসেবে আখ্যায়িত করেন। এই রাজ্যরক্ষী বাহিনীরা নিরীহ রিয়াং প্রজাদের উপর  চালায় অত্যাচার ও অমানুষিক নির্যাতন। রিয়াং প্রজাদের ঘর বাড়িয়ে পুড়িয়ে দেওয়া হয়। লুট করা হয়। অনেকজনকে দেখামাত্র গুলি করে হত্যা করা হয়। রতনমনির শিষ্যরা প্রতিরোধ সংগ্রাম গড়ে তোলার চেষ্টা করে। রাজ্য রক্ষী বাহিনী বগাফা ও লক্ষীছড়া দখলে করে ফেললে বিদ্রোহীরা পিছু হটতে থাকে। রিয়াং প্রজারা এক এক জন এক এক দিকে অথবা দলবদ্ধ হয়ে  জীবন রক্ষার তাগিদে পালিয়ে বাঁচার চেষ্টা করে।
দীনেশ চন্দ্র সাহা তাঁর ‘ত্রিপুরায় গণ আন্দেলনের বিচিত্র ধারা’ (প্রকাশকাল: রাইটার্স পাবলিকেশন্স, বইমেলা-২০০৫) গ্রন্থের ৩৪ নং পৃষ্ঠায় রিয়াং বিদ্রোহের বর্ণনায় লিখেছেন-
“আকস্মিক আক্রমনে লাঠি, বল্লম ও টাক্কাল ইত্যাদি অস্ত্রধারী রিয়াং বাহিনী ছত্রভঙ্গ হয়ে গেল । অমরপুর ও বিলোনিয়ায় খন্ডযুদ্ধ হল। কিন্তু আধুনিক অস্ত্রের বিরুদ্ধে আদিম জাতির বিদ্রোহীরা বেশিক্ষণ প্রতিরোধ অক্ষুণ্ণ রাখতে পারল না। বহু বিদ্রোহী গুলিতে নিহত হন। ২ মহিলা এবং ১২ জন শিশুসহ তিন হাজার বিদ্রোহী বন্দী হল। ৫০ টি গ্রাম পুরিয়ে দেওয়া হল।”
ব্রহ্মবৈবর্ত পুরাণ
ইতিহাস
ব্রহ্মবৈবর্ত পুরাণ গ্রন্থের যে পাঠগুলি এখন পাওয়া যায়, সেটি বিশেষভাবে গুরুত্বপূর্ণ। কারণ, এই পুরাণে রাধার উল্লেখ পাওয়া যায়। অন্যান্য অধিকাংশ প্রধান পুরাণে রাধার কোনো উল্লেখ নেই। এই পুরাণে রাধা ও কৃষ্ণের জীবন-কেন্দ্রিক কিংবদন্তি, পূজাপদ্ধতি, পৌরাণিক উপাখ্যান ও নাটকীয় ঘটনাগুলি নথিভুক্ত করেছে। এছাড়া এই পুরাণে আলোচিত হয়েছে নীতিকথা, ধর্ম, চতুরাশ্রম বর্ণ ও মূল আখ্যায়িকার সঙ্গে যুক্ত উৎসবগুলির কথা। এই পুরাণে উল্লিখিত বিবরণগুলি থেকে বোঝা যায় যে, খ্রিস্টীয় ২য় সহস্রাব্দের মধ্যবর্তী সময়ের তান্ত্রিক ধারণাগুলির বিকাশ এবং চৈতন্য মহাপ্রভু প্রমুখ ভক্তিবাদী ধর্মগুরুদের সম্পর্কে পুরাণকার অবহিত ছিলেন বা এঁদের বা এগুলির দ্বারা প্রভাবিত হয়েছিলেন। অন্যান্য প্রধান পুরাণগুলি বিশ্বকোষতুল্য গ্রন্থ হলেও, এই পুরাণটি সেই রকম নয়। এই কারণে মনে করা হয় যে, এই পুরাণের মুখ্য অংশটি সম্ভবত ১৫শ বা ১৬শ শতাব্দীর রচনা।
রিয়াং বিদ্রোহ
বিদ্রোহের ঘটনাবলী
১ আগস্ট ১৯৪৩ তারিখে রতন মনির ভাই সকামলা ত্রিপুরাসহ নেতৃস্থানীয় ব্যক্তিবর্গ বগাফা ও লক্ষীছড়ায় রাজ্যরক্ষী বাহিনীর আক্রমনের খবর তুইছারুবুহা ক্যাম্পে অবস্থানরত রতন মনির নিকট এসে পৌঁছালে রতন মনি সাধু রাজ্যরক্ষী বাহিনীর সাথে যুদ্ধে জয়ী হওয়ার  সম্ভাবনা না দেখে আত্মরক্ষার জন্য তৎকালীন ব্রিটিশ শাসিত পার্বত্য চট্টগ্রাম জেলার রামগড় মহকুমার রামসিরা নামক স্থানে আসার সিদ্ধান্ত নেন এবং শিষ্যগণকে অন্যস্থানে গিয়ে আত্মরক্ষা করার নির্দেশ দেন। ঐদিন শেষ রাতে সর্পজয়, কৃষ্ণরাম, চন্দ্রমনি, বিচিত্র প্রভৃতি শিষ্যগণ গুরু রতনমনির সঙ্গে মিলিত হওয়ার জন্য যাত্র করেন। তারা সাধু রতন মনিকে সীমানা পর্যন্ত পৌঁছে দেন। পরবর্তীতে রতনমনির সঙ্গে মিলিত হন বালাফা, চৈত্রসেন, দাবারায়, বিচিত্র মুকুন্দ, কান্ত রায় ও তবিয়াসহ অনেককে গুলি করা  হয় এবং ধরে নিয়ে  যাওয়া হয়। কিন্তু খুশীকৃষ্ণ পালিয়ে যান পূর্ব দিকে।  আর রতন মনি পালিয়ে যান দীঘিনালায়। তিনি দীঘিনালার পোমাং পাড়ায় অশ^ীনি কুমার  ত্রিপুরার বাড়িতে গিয়ে আশ্রয় গ্রহণ করেন এবং পরবর্তীতে ৬ মাস পর দীঘিনালা থেকে ধৃত হন। ১৯৪৩ সালের  ডিসেম্বর  মাসে আগরতলা রাজ্যরক্ষী বাহিনীর হাতে নির্মম শারীরিক নির্যাতনে মৃত্যবরণ করেন। এভাবে সাধু রতনমনি ও তাঁর  দলের বিদ্রোহ ব্যর্থতায় পর্যবসিত হয়। রতন মনি সাধুসহ অনেকের মৃত্যু ও ফাঁসি হয়। কেউ দেশ ছেড়ে পালিয়ে যায়। কেউবা অন্যত্র পালিয়ে গিয়ে নতুন করে বাঁচবার স্বপ্ন দেখে। যদিও পরাজিত স্বদেশী দলের সদস্য হিসেবে লেখা হয়ে যায় রতন মনি, খুশী কৃষ্ণ, তাইন্দা রায়, শিলারাম, কানাই চন্দ্র, নিধিরাম, বিশ^মনি, মান্তিরায়, কৃষ্ণরাম, রামপ্রসাদ, কান্তরায়, বাহাদুর রায়, স্বর্পজয়, হান্দাই সিং প্রভৃতি নাম।
ব্রহ্মবৈবর্ত পুরাণ
ইতিহাস
যদিও তার আগেও এই পুরাণের অস্তিত্ব ছিল বলে মনে করা হয়। এই পুরাণের প্রাচীনতর পাঠটি সম্ভবত খ্রিস্টীয় ৮ম থেকে ১০শ শতাব্দীর মধ্যবর্তীকালে সম্পূর্ণ হয়েছিল। হাজরার মতে,৭০০ খ্রিষ্টাব্দ নাগাদ এই পুরাণের একটি পাঠের অস্তিত্ব ছিল। যদিও পরবর্তী কয়েক শতাব্দী ধরে এই পুরাণ কয়েকবার বড়সড় পরিমার্জনার মধ্যে দিয়ে যায়। সম্ভবত ভারতীয় উপমহাদেশের বাংলা অঞ্চলে এই পুরাণ পরিমার্জিত হয়। এই পুরাণের সঙ্গে সম্পর্কযুক্ত আরেকটি গ্রন্থ রয়েছে। সেটি হল ব্রহ্মকৈবর্ত পুরাণ। এটি অপেক্ষাকৃত আধুনিক কালে রচিত। তবে দক্ষিণ ভারতে এই পুরাণের অনেকগুলি পাঠ পাওয়া যায়। আদি ব্রহ্মবৈবর্ত পুরাণ নামে কয়েকটি পাণ্ডুলিপি পাওয়া যায়। এগুলির রচনাকাল সঠিক জানা যায় না। এটিকেই সম্ভবত প্রাচীনতর ও মূল পুরাণ মনে করা হয়। তবে ব্রহ্মবৈবর্ত পুরাণ নামে যে গ্রন্থটি ১৮টি মহাপুরাণের অন্তর্গত, তার থেকে এটির বিষয়বস্তু বিশেষ খুব আলাদা।
রিয়াং বিদ্রোহ
বিদ্রোহে শ্রী খুশী কৃষ্ণ ত্রিপুরার অবদান
রিয়াং বিদ্রোহ চলাকালে সাধু রতনমনির শিষ্য শ্রী খুশীকৃষ্ণ ত্রিপুরা সাধুর স্বরচিত গানগুলো বেশ অবদান রেখেছিল। তিনি ১৯৩৬ সালে আগরতলার বিএল প্রেস থেকে ৩৩ টি গান সংবলিত একটি গ্রন্থ ছাপিয়ে তা শিষ্যদের মাঝে বিলি করেন। তাঁর রচিত ককবরক ভাষায় গানগুলো ছিল ধর্মীয় ভক্তিমূলক এবং পাপ ও অন্যায়-অত্যাচার বিরোধী।
ব্রহ্মবৈবর্ত পুরাণ
ইতিহাস
ব্রহ্মবৈবর্ত পুরাণ গ্রন্থের প্রাচীনতর পাঠটি অতীতে প্রভাবশালী ছিল। কারণ ১৫শ ও ১৬শ শতাব্দীর নিবন্ধ গ্রন্থকারেরা স্মৃতিচন্দ্রিকা প্রভৃতি গ্রন্থে এমন প্রায় ১,৫০০ শ্লোক উদ্ধৃত করেছিলেন, যা তারা এই পুরাণ থেকে গ্রহণ করেছেন বলে দাবি করেন। যদিও এর মধ্যে মাত্র ৩০টি শ্লোকই এই পুরাণের বর্তমান পাঠে পাওয়া যায়। তাই মনে করা হয়, ১৫শ বা ১৬শ শতাব্দীর পরে এই পুরাণের একটি বড়ো অংশ পুনর্লিখিত হয়েছিল।
রিয়াং বিদ্রোহ
বিদ্রোহে শ্রী খুশী কৃষ্ণ ত্রিপুরার অবদান
ত্রিপুরা রাজ্যের সাবেক মন্ত্রী তড়িৎ মোহন দাশগুপ্ত তাঁর ‘বিদ্রোহী রিয়াং নেতা রতনমনি’ (উপজাতি গবেষণা অধিকার, ত্রিপুরা সরকার কর্তৃক মে, ১৯৯৩ ইং প্রকার্শিত) নামক গ্রন্থেও ৬৮ নং পৃষ্ঠার ‘খুশী কৃষ্ণের গান ও বিদ্রোহে তার প্রভাব’ প্রবন্ধে উল্লেখ করেন- “খুসীকৃষ্ণ ছিলেন মূলত কবি, গায়ক এবং ধার্মিক ব্যক্তি। তাহার রচিত ধর্ম মূলক গানগুলি প্রার্থণা সভায় গীত হত। পাহাড়ী লোকসঙ্গীতের সুরে লয়ে তালে খুসীকৃষ্ণের গানগুলির অবদান ছিল মর্মস্পর্শী।”
ব্রহ্মবৈবর্ত পুরাণ
ইতিহাস
হাজরার মতে, এই পুরাণের অন্তর্ভুক্ত স্মৃতিশাস্ত্র-মূলক অধ্যায়গুলি সম্ভবত ১৬শ শতাব্দীর পর সংযোজিত হয়। এই আধুনিক অংশে “বর্ণসংকর, নারীর কর্তব্য, বর্ণসমূহের কর্তব্য, আশ্রমধর্ম, পূজা ও ব্রাহ্মণ মাহাত্ম্য, নরক ও পরলোকতত্ত্ব এবং দান মাহাত্ম্য” বর্ণিত হয়েছে। প্রচলিত পাণ্ডুলিপির স্মৃতিশাস্ত্র-মূলক অধ্যায়গুলির মধ্যে মাত্র দুটি (৪। ৮ ও ৪। ২৬) প্রাচীনতর পাঠগুলিতে পাওয়া যায়। এগুলি ব্রত-সংক্রান্ত।
রিয়াং বিদ্রোহ
বিদ্রোহে শ্রী খুশী কৃষ্ণ ত্রিপুরার অবদান
রিয়াং বিদ্রোহ কি রাজার বিরুদ্ধে নাকি সমাজপতিদের বিরুদ্ধে?
সাধু রতনমনি অথবা সাধু খুশীকৃষ্ণ কেউই রিয়াং দফার লোক ছিলেন না। তাঁরা তৎকালীন পার্বত্য চট্টগ্রাম জেলার রামগড় মহকুমার নাইতং দফার লোক ছিলেন। কিন্তু নিরীহ, পশ্চাৎপদ ও রাজভক্ত রিয়াং সম্প্রদায়ের প্রতি রিয়াং সমাজপতি ও ব্রাহ্মণদের প্রতিনিয়ত শোষণ, নির্যাতন, অত্যাচার দেখে সাধু রতনমনি ও তাঁর শিষ্যগণ ব্যথিত হন এবং পরবর্তীতে ঐ সমাজপতিদের বিরুদ্ধে বিদ্রোহ ঘোষণা করেন। তাই অনেক ঐতিহাসিক এই বিদ্রোহকে রাজতন্ত্রের বিরুদ্ধে বিদ্রোহ বলতে নারাজ । কেননা তাঁদের মতে এই  বিদ্রোহ ছিল সম্পূর্ণ শুধুমাত্র রিয়াং অসৎ অত্যাচারী সমাজপতিদের বিরুদ্ধে, কোন মহারাজ বা রাজতন্ত্রের বিরুদ্ধে নয়।
ব্রহ্মবৈবর্ত পুরাণ
বিন্যাস
ব্রহ্মবৈবর্ত পুরাণ চারটি ‘খণ্ড’ বা ভাগে বিভক্ত।
রিয়াং বিদ্রোহ
বিদ্রোহে শ্রী খুশী কৃষ্ণ ত্রিপুরার অবদান
তাই দীনেশ চন্দ্র সাহা তাঁর “ত্রিপুরা গণ আন্দোলনের বিচিত্র ধারা” নামক গ্রন্থের ৩৪ নং পৃষ্ঠায় নি¤œরূপ উল্লেখ করেছেন- “ দ্বিতীয় বিশ্বযুদ্ধের পর রিয়াং বিদ্রোহের উপর এক তদন্ত রিপোর্টের বিববরণ থেকে জানা যায় যে, রিয়াং বিদ্রোহের পেছনে কোন রাজনৈতিক কারণ ছিল না। এই বিদ্রোহ রাজতন্ত্রের বিরুদ্ধেও ছিল না। চরম দারিদ্র্য এবং সর্দারদের অত্যচারই বিদ্রোহের প্রধান কারণ।”
ব্রহ্মবৈবর্ত পুরাণ
বিন্যাস
ব্রহ্মবৈবর্ত পুরাণ গ্রন্থের তৃতীয় খণ্ডটির নাম ‘গণেশখণ্ড’ বা ‘গণপতি খণ্ড’।
প্রচলিত ধারণা ও অন্যান্য পুরাণের মতানুসারে, এই পুরাণে মোট ১৮,০০০ শ্লোক রয়েছে। তবে প্রাপ্ত পাণ্ডুলিপিগুলিতে আরও বেশি সংখ্যক শ্লোক পাওয়া যায়। উল্লেখ্য, অন্যান্য পুরাণের ক্ষেত্রে দেখা যায়, প্রচলিত ধারণার থেকে প্রকৃতপক্ষে পুরাণের শ্লোকসংখ্যা কম। এখানে তার সম্পূর্ণ বিপরীত চিত্র চোখে পড়ে।
পদ্মপুরাণ এই পুরাণকে রাজসিক পুরাণ হিসেবে চিহ্নিত করেছে। তবে গবেষকদের মতে, পুরাণের এই ‘সত্ত্ব-রজঃ-তমো’ শ্রেণিবিভাগ “সম্পূর্ণ কাল্পনিক”। কারণে এই পুরাণে এমন কিছুই নেই, যা থেকে এটিকে রাজসিক পুরাণ বলা চলে।
বিষয়বস্তু
‘ব্রহ্মবৈবর্ত’ শব্দটির অর্থ ‘ব্রহ্মের রূপান্তর’। এখানে ব্রহ্ম বলতে কৃষ্ণকে বোঝানো হয়েছে। ব্রহ্মবৈবর্ত পুরাণ মতে ব্রহ্মরূপী কৃষ্ণ ব্রহ্মাণ্ড সৃষ্টি করেছেন এবং নিজেই ব্রহ্মাণ্ড হয়েছেন। ব্রহ্মাণ্ডের বিবর্তন ও প্রকৃতি উপস্থাপিত হয়েছে রাধা ও কৃষ্ণের উপাখ্যানের মাধ্যমে। এই পুরাণের আদিরসাত্মক কাহিনি ও কিংবদন্তিগুলি গবেষকদের দৃষ্টি আকর্ষণ করেছে।
ব্রহ্মবৈবর্ত পুরাণ গ্রন্থের প্রথম খণ্ডে (‘ব্রহ্মখণ্ড’) কৃষ্ণকে আদি স্রষ্টা, বিশ্বাত্মা ও ব্রহ্ম নামে পরিচিত সর্বোচ্চ সত্য রূপে বর্ণনা করা হয়েছে। দ্বিতীয় খণ্ড বা ‘প্রকৃতিখণ্ডে’ রাধা, দুর্গা, লক্ষ্মী, সরস্বতী ও সাবিত্রী – এই পাঁচ দেবীর সমরূপত্ব পুরাণকথার মাধ্যমে উপস্থাপনা করা হয়েছে। যদিও এখানে আরও অনেক দেবীরই পরিচয় দেওয়া হয়েছে, তবু শেষ পর্যন্ত প্রত্যেক দেবী ও নারীসত্ত্বাকে রাধাপ্রকৃতির সমরূপ বলেই উল্লেখ করা হয়েছে। তৃতীয় খণ্ড বা ‘গণেশখণ্ডে’ জনপ্রিয় হিন্দু দেবতা গণেশের জীবনকথা ও পরিবারবর্গের বিবরণ দেওয়া হয়েছে। এই অংশে গণেশকে কৃষ্ণের অবতার বলে উল্লেখ করা হয়েছে। এই পুরাণের শেষ খণ্ড বা ‘কৃষ্ণখণ্ড’ সম্পূর্ণত রাধাকৃষ্ণকেন্দ্রিক। এই অংশে আদিরসাত্মক বিভিন্ন বিবরণ, স্তবস্তোত্র, কিংবদন্তি ও পুরাণকথা বর্ণিত হয়েছে। এখানে রাধাকে কৃষ্ণের শক্তি ও অবিচ্ছেদ্য অংশ বলে উল্লেখ করা হয়েছে।
প্রতিক্রিয়া
ভাগবত পুরাণ গ্রন্থের মতো ব্রহ্মবৈবর্ত পুরাণ গ্রন্থটির মূল উপজীব্য হলেন বিষ্ণু (বিশেষত কৃষ্ণ)। তবে এই পুরাণের কাহিনি ও কিংবদন্তিগুলি ভাগবত পুরাণ গ্রন্থের কাহিনিগুলির চেয়ে কম জনপ্রিয়। এই পুরাণের রচনাভঙ্গিমাকে “বিবর্ণ ও শিশুসুলভ” বলে উল্লেখ করা হয়। এই পুরাণের বিষয়বস্তু ও কাহিনি-বিন্যাস অন্যান্য পুরাণের তুলনায় এতটাই পৃথক যে উইলসন লিখেছেন, “ব্রহ্মবৈবর্ত পুরাণ গ্রন্থটির ‘পুরাণ’ আখ্যা পাওয়ার সামান্যতম যোগ্যতাও নেই।”
উইলসনের মতের বিরোধিতা করে পরমেশ্বরানন্দ লিখেছেন যে, একটি ভক্তিমূলক শাস্ত্রের ঝোঁক থাকে অতিন্দ্রিয় অনুভূতিগুলির দিকে। এই গ্রন্থও নিজের মতো করে ধর্মীয় ও দার্শনিক প্রশ্নগুলি আলোচনা করার চেষ্টা করেছে। অন্যান্য ধর্মগ্রন্থগুলিতেও একই ভাবে ঈশ্বর ও বিশ্বের দ্বৈতসত্ত্বা ও অদ্বৈতসত্ত্বা নিয়ে আলোচনা করা হয়েছে।
ব্রহ্মবৈবর্ত পুরাণ গ্রন্থে নারী ও পুরষসত্ত্বার একত্ব, পারস্পরিক নির্ভরশীলতা ও অবিচ্ছেদ্যতার উপর গুরুত্ব আরোপ করা হয়েছে রাধা ও কৃষ্ণের মাধ্যমে। এই গ্রন্থে শৈবধর্মের অর্ধনারীশ্বর ধারণার আদলে একটি ‘অর্ধনারী-কৃষ্ণ’ (বা ‘অর্ধ-রাধা-বেণুধর-মূর্তি’) ধারণার অবতারণা করা হয়েছে। মহারাষ্ট্রের একটি কৃষ্ণমূর্তি এই ধারণা অবলম্বনে অর্ধ-পুরুষ ও অর্ধ-নারীর আকারে নির্মিত হয়। এই পুরাণের প্রথম খণ্ডটি (‘ব্রহ্মখণ্ড’) অসমীয়া ভাষায় অনুদিত হয়। এই অনুবাদের পাণ্ডুলিপিটি ১৯শ শতাব্দীর মধ্যভাগে লিখিত হয়েছিল।
এই পুরাণ বাংলার বৈষ্ণব সাহিত্যের একটি অঙ্গ। যদিও ডিমোকের মতে, এই পুরাণ প্রামাণ্য পুরাণগ্রন্থের মর্যাদা পায় না।
য্যাহরিলা ইনসান
য্যাহরিলা ইনসান (जहरीला इंसान) হচ্ছে ১৯৭৪ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন দক্ষিণ ভারতীয় চলচ্চিত্রের পরিচালক পুট্টান্না কানাগাল এবং প্রযোজনা করেছিলেন বীরেন্দ্র সিনহা। চলচ্চিত্রটিতে মুখ্য ভূমিকায় ছিলেন ঋষি কাপুর, মৌসুমী চট্টোপাধ্যায়, নীতু সিং, অম্বরিশ এবং প্রাণ। চলচ্চিত্রটি বক্স অফিসে তেমন একটা সাফল্য না দেখাতে পারলেও রাহুল দেব বর্মণের সুরারোপিত কিশোর কুমারের গাওয়া 'ও হংসিনী' গানটা দারুণ জনপ্রিয়তা পেয়েছিলো।
কাহিনী
অর্জুন একজন রগচটা কিন্তু নরম মনের মানুষ। তিনি সর্বদা এমন পরিস্থিতিতে পড়েন যে অন্যরা তাকে খারাপ ব্যক্তি হিসাবে গ্রহণ করে। তাঁর শিক্ষক, যাকে তিনি মাস্টারজি বলেছেন, একমাত্র ব্যক্তি যিনি তাঁকে বোঝেন এবং তাঁর ভাল গুণাবলীর প্রশংসা করেন, তাই অর্জুন তাঁর ইচ্ছাকে পুরোপুরি অনুসরণ করেন। অর্জুন আরতি নামে এক মহিলাকে পছন্দ করে এবং তাকে বিয়ে করতে চায় তবে আরতির বাবা এই জোটের বিরোধিতা করে এবং জোর করে তাকে তার পছন্দের কোনও ব্যক্তির সাথে বিয়ে দেয়। অর্জুন হতাশ হয়ে পড়েছে, তবে শীঘ্রই তার খ্রিস্টান কলেজের সাথ মার্গারেটে প্রেমের সন্ধান পেয়ে যায়। সময় পার হওয়ার সাথে সাথে তিনি আরতিকে পরাভূত করে মার্গারেটে নিজেকে নিয়োজিত করেন। অন্য শহরে ব্যবসায় ভ্রমণের সময় অর্জুন দেখতে পান যে আরতি এখন বেশ্যা। ক্ষুব্ধ ও বিরক্ত হয়ে অর্জুন নিজেকে এক করুণ অবস্থায় পেয়ে যায়। মার্গারেটের চাচা এবং মা তাঁর অর্জুনকে বিয়ে করার বিরুদ্ধে। অর্জুন এবং মার্গারেট পাহাড়ে পালিয়ে যায়; মাস্টারজি তাদের সাথে গিয়ে অর্জুনকে শান্ত করার চেষ্টা করলেন, কিন্তু তিনি তা প্রত্যাখ্যান করলেন এবং তার পরিবর্তে তাঁকে পাহাড়ের উপরে ধাক্কা দিয়ে তাঁর মৃত্যুর দিকে ঠেলে দিলেন। তাঁর শিক্ষককে হত্যার কারণে আহত হয়ে অর্জুন মার্গারেটকে জিজ্ঞাসা করেছিলেন তিনি কোথায় চলে যাবেন তিনি যদি যোগ দেবেন; তিনি বলেন যে সে করবে, এবং উভয়েই তাদের মৃত্যুর দিকে ঝাঁপিয়ে পড়ে।
প্রযোজনা
এই চলচ্চিত্রটি ছিলো মূলত ১৯৭২ সালে মুক্তিপ্রাপ্ত একটি কন্নড় ভাষার চলচ্চিত্রের পুনর্নির্মাণ, চলচ্চিত্রটির নাম ছিলো নাগারাহাভু, কন্নড় চলচ্চিত্রটি তিনটি আলাদা আলাদা উপন্যাসের কাহিনীর উপর আধারিত ছিলো, ঐ উপন্যাসগুলোও কন্নড় ভাষারই ছিলো, উপন্যাসগুলোর নাম হলোঃ নাগারাহাভু, ওন্দু গান্দু এরাদু হেন্নু এবং সার্পা মাথসারা, এগুলোর লেখক ছিলেন টি.আর. সুব্বা রাও। পুট্টানা কানাগাল যিনি এই য্যাহরিলা ইনসান চলচ্চিত্রের পরিচালক ছিলেন তিনিই ১৯৭২ সালের কন্নড় চলচ্চিত্র (এই হিন্দি চলচ্চিত্রটির মূল চলচ্চিত্র) পরিচালনা করেছিলেন, তিনি চলচ্চিত্রটি হিন্দি ভাষাতে বানানোর সিদ্ধান্ত নেন এবং প্রযোজনা প্রতিষ্ঠান 'প্রগতি চিত্রা ইন্টারন্যাশনাল'-এর বীরেন্দ্র সিনহাকে বললে তিনি প্রযোজনা করতে রাজী হয়ে যান। চলচ্চিত্রটির চিত্রগ্রহণের কাজ করেছিলেন সুদর্শন নাগ এবং সম্পাদনা করেছিলেন ভিপি কৃষ্ণ। কন্নড় অভিনেতা অম্বরীশ "নাগারাহাভু" চলচ্চিত্রের মত একই ভূমিকা এই হিন্দি চলচ্চিত্রেও করেছিলেন, যে চরিত্রের নাম ছিলো জলীল। কন্নড় চলচ্চিত্রটির শিক্ষক চরিত্রটি ধুতি, কালো কোট এবং টারবান পরেছিলেন আর এই হিন্দি চলচ্চিত্রটিতে একই চরিত্রে যিনি ছিলেন তিনি কুর্তা-পায়জামা আর নেহরু-জ্যাকেট পড়েছিলেন। এই চলচ্চিত্রটির জনপ্রিয় গান "ও হংসিনী"র শুটিং হয়েছিলো কর্ণাটকের চিত্রদুর্গতে, চলচ্চিত্রটির অন্যান্য অধিকাংশ শুটিং এখানেই হয়েছিলো।
সঙ্গীত
মজরুহ সুলতানপুরীর গীতিতে সঙ্গীত পরিচালনা করেছিলেন রাহুল দেববর্মণ, গানগুলো দারুণ জনপ্রিয়তা পেয়েছিলো বিশেষ করে কিশোর কুমারের গাওয়া "ও হংসিনী" গানটি।
"সাপ সে বাড়কে" গানটি আসল কন্নড় চলচ্চিত্রটির "হাভিনা দেশা" গানের অনুকরণে সুর করা ছিলো।
মুক্তি এবং গ্রহণ
১৯৭৪ সালের ২০শে নভেম্বর চলচ্চিত্রটি মুক্তি পায়, এবং ব্যবসায়িক ব্যর্থতার মুখে পড়ে। অভিনেতা ঋষি কাপুর তার এই চলচ্চিত্রটির ব্যর্থতার জন্য মন খারাপ করেন এবং বলেন যে, তার ১৯৭৩ সালে মুক্তিপ্রাপ্ত "ববি"-এর মত এটিও সফলতার মুখ দেখবে বলে তিনি মনে করেছিলেন কিন্তু তা হয়নি।
আকরাম খান
মোহাম্মদ আকরাম হুসেইন খান (জন্ম: নভেম্বর ১, ১৯৬৮, চট্টগ্রাম) সাবেক বাংলাদেশী ক্রিকেটার, যিনি ১৯৯৮ থেকে ২০০৩ সাল পর্যন্ত ৮টি টেস্ট ও ৪৪টি একদিনের আন্তর্জাতিক খেলায় বাংলাদেশের প্রতিনিধিত্ব করেছেন। তিনি ১৫টি সীমিত ওভারের একদিনের খেলায় বাংলাদেশের নেতৃত্ব দিয়েছেন। মারকুটে ব্যাটসম্যান আকরাম খান প্রথম-শ্রেণীর ক্রিকেটে চট্টগ্রাম বিভাগ দলের হয়ে খেলেন।
ভারতের বিপক্ষে বাংলাদেশ ক্রিকেট দলের উদ্বোধনী টেস্ট ম্যাচে আকরাম খান দলে ছিলেন। তিনি ১৯৮৮ সাল থেকে একদিনের আন্তর্জাতিক ক্রিকেট খেলেছেন। গাজী আশরাফ লিপু’র যোগ্য দিক নির্দেশনায় তিনি আন্তর্জাতিক খেলোয়াড় হিসেবে গড়ে উঠেন। ১৯৯৪ থেকে ৯৮ সাল পর্যন্ত তিনি বাংলাদেশ ক্রিকেট দলের অধিনায়ক ছিলেন। তিনি বর্তমানে বাংলাদেশ ক্রিকেট বোর্ডের একজন নির্বাচক হিসেবে দায়িত্ব পালন করছেন।
টেস্ট ক্রিকেট
উদ্বোধনী টেস্ট থেকে শুরু করে তিনি বাংলাদেশের হয়ে ৮টি টেস্ট ম্যাচ খেলেছেন। তার ব্যাটিং গড় ১৬.১৮ এবং সর্বোচ্চ রান ৪৪ যা ২০০১ সালে হারারেতে হয়েছিল জিম্বাবুয়ের বিপক্ষে।
একদিনের আন্তর্জাতিক
১৯৮৮ সালের অক্টোবর মাসে আকরাম খানের একদিনের আন্তর্জাতিক ম্যাচে অভিষেক ঘটে তার শহর চট্টগ্রামেই। তিনি সেদিন ৮ নম্বর অবস্থানে খেলতে নামেন এবং দুর্দান্ত পাকিস্তানি বোলারদের মোকাবেলা করে ৩৫ বলে ২১ রান করেন। ১৯৯৫ সালে শারজায় অনুষ্ঠিত এশিয়া কাপে তিনি বাংলাদেশের নেতৃত্ব দেন। তার প্রথম অর্ধ-শতরান আসে কলম্বোয় ১৯৯৭ সালে পাকিস্তানের বিপক্ষে। তিনি এবং আতহার আলী খান ১১০ রানের জুটি গড়েন। তার সর্বোচ্চ একদিনের আন্তর্জাতিক রান ৬৫ আসে ১৯৯৯ সালে কেনিয়ার বিপক্ষে ঢাকায়। তিনি ১৯৯৯ এবং ২০০৩ সালের ক্রিকেট বিশ্বকাপে অংশগ্রহণ করেন। ৪২ রান করে ১৯৯৯ সালে বিশ্বকাপে পাকিস্তানের বিপক্ষে স্মরণীয় জয়ে তিনি বড় অবদান রাখেন।
অধিনায়কত্ব
১৯৯৪-৯৫ মৌসুমে অত্যন্ত প্রতিকূল সময়ে আকরাম খান বাংলাদেশ জাতীয় দলের অধিনায়কত্ব গ্রহণ করেন। যখন দল সবেমাত্র আইসিসি ট্রফি ১৯৯৪ থেকে হতাশাব্যাঞ্জক ফলাফল করে ফিরেছে এবং দলের খেলোয়াড়দের মধ্যে ঐক্যের অভাব ও অসন্তোষ রয়েছে। যদিও অধিনায়ক হিসেবে তার তেমন কোন অভিজ্ঞতা ছিল না তবু এই ঝুঁকি নেয়া হয়েছিল।
১৯৯৪ সালে ঢাকায় অনুষ্ঠিত চারদেশীয় ক্রিকেট প্রতিযোগিতায় তার দল ফাইনাল খেলে এবং তিনি সেই ম্যাচে সাহসিকতাপূর্ন ব্যাটিং করে ৬৬ রান করেন যদিও ৫২ রানে বাংলাদেশ দল ভারত এ দলের কাছে পরাজিত হয়। তার অধিনাকয়ত্বে বাংলাদেশ ক্রিকেটের সবচেয়ে গুরুত্বপূর্ণ জয়টি আসে ১৯৯৭ সালে মালয়েশিয়ার কুয়ালালামপুরে অনুষ্ঠিত আইসিসি ট্রফি চ্যাম্পিয়ন হওয়া। যার মাধ্যমে বাংলাদেশ দল বিশ্বকাপ ক্রিকেটে খেলার যোগ্যতা অর্জন করে। ১৯৯৮ সালে আকরাম খানের হাত ধরেই কেনিয়ার বিপক্ষে বাংলাদেশ তার প্রথম একদিনের আন্তর্জাতিক ক্রিকেটে জয় পায়।
জন্ম ও পরিবার
খান ১৯৬৮ সালের ১ নভেম্বর চট্টগ্রামে জন্মগ্রহণ করেন। তার পরিবার একটি ক্রিকেটীয় পরিবার। তার বড় ভাই ইকবাল খান ছিলেন নামকরা ফুটবলার। চট্টগ্রামের আন্টি খ্যাত নুসরাত ইকবাল ববি তার ভাবি। তার ভাতিজা নাফিস ইকবাল এবং তামিম ইকবাল বাংলাদেশ জাতীয় দলের হয়ে খেলেছেন। তারা দুইজনই উদ্বোধনী ব্যাটসম্যান।
চাঁপাইনবাবগঞ্জ-২
চাঁপাইনবাবগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁপাইনবাবগঞ্জ জেলায় অবস্থিত জাতীয় সংসদের ৪৪নং আসন। এ আসনের বর্তমান সংসদ সদস্য জিয়াউর রহমান
সীমানা
চাঁপাইনবাবগঞ্জ-২ আসনটি চাঁপাইনবাবগঞ্জ জেলার ভোলাহাট উপজেলা, গোমস্তাপুর উপজেলা ও নাচোল উপজেলা নিয়ে গঠিত।
ইতিহাস
১৯৮৪ সালের পূর্বে এই আসনটি রাজশাহী-২ ছিল।
নিউজিল্যান্ডীয় টুয়েন্টি২০ আন্তর্জাতিক ক্রিকেটারদের তালিকা
টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক নির্ধারিত টি২০আই মর্যাদার অধিকারী দুইটি দলের মধ্যকার আন্তর্জাতিক ক্রিকেট খেলাবিশেষ। টুয়েন্টি২০ ক্রিকেটের নিয়মের আলোকে এ খেলার আয়োজন করা হয়। ক্রিকেটের ক্ষুদ্রতর সংস্করণ এটি। ১৭ ফেব্রুয়ারি, ২০০৫ তারিখে অস্ট্রেলিয়া ও নিউজিল্যান্ডের মধ্যকার এ স্তরের প্রথম খেলা অনুষ্ঠিত হয়।
কমপক্ষে একটি টি২০আই খেলায় অংশগ্রহণকারী নিউজিল্যান্ড ক্রিকেট দলের সদস্যদের তালিকায় সকল সদস্যকে যুক্ত করা হয়েছে। প্রথম টুয়েন্টি২০ ক্যাপ লাভকারী খেলোয়াড়দেরকে ক্রমানুসারে রাখা হয়েছে। তবে, একই খেলায় একাধিক খেলোয়াড়ের অভিষেককালে তাদের পারিবারিক নামের আদ্যাক্ষর অনুযায়ী সাজানো হয়েছে।
মাণ্ডব্য
মাণ্ডব্য (माण्डव्य, ) বা অণি মাণ্ডব্য হিন্দুধর্মের একজন ঋষি। একজন রাজা তাকে অন্যায়ভাবে শূলে চড়িয়ে শাস্তি দেন, এই কিংবদন্তির জন্য তিনি পরিচিত।
বিদ্ধ
মহাভারত অনুসারে, মাণ্ডব্য একবার তার আশ্রমের সামনে বহু বছর ধরে দাঁড়িয়ে বাহু তুলে তপস করছিলেন। এই সময়কালে, কিছু চোর রাজার সম্পত্তি চুরি করে তার আশ্রমের পাশ দিয়ে যায়। রাজার লোকেরা তাদের তাড়া করছে দেখে চোরেরা তাদের চুরি করা সম্পত্তি ঋষির আশ্রমে রেখে পালিয়ে যায়। রাজার লোকেরা মাণ্ডব্যকে সঙ্গী বলে বিশ্বাস করে ধরে ফেলে। মাণ্ডব্য তার অভিযুক্তদের সঙ্গে কথা বলতে রাজি হননি। যখন চোরেরা ধরা পড়ল, তখন মাণ্ডব্যও রাজার সামনে হাজির হল এবং তাদের সবাইকে মৃত্যুদণ্ড দেওয়া হল। চোরদের ও ঋষিকে ত্রিশূলের ডগা দিয়ে আঘাত করা হয়, এবং চোরেরা মারা যায়, কিন্তু মাণ্ডব্য জীবিত থাকে।
ব্রহ্মাণ্ড পুরাণ অনুসারে, ঋষি এই কষ্ট সহ্য করলেও, শীলাবতীর স্বামী উগ্রশ্রাবস তার প্রিয় বেশ্যার বাড়িতে যেতে চান এবং শীলাবতী তাকে তার বাড়িতে নিয়ে যেতে রাজি হন। যখন দম্পতি মাণ্ডব্যের কাছে এসেছিলেন, তখন উদ্দেশ্য বুঝতে পেরেছিল এবং পরবর্তী সূর্যোদয়ের আগে তাকে মৃত্যুর অভিশাপ দিয়েছিল। আতঙ্কিত, শীলাবতী, তার ধার্মিকতার সাথে, নিশ্চিত করেছিলেন যে সূর্য দেবতা পরের ভোরে উঠবেন না। যেহেতু এটি সর্বজনীন বিশৃঙ্খলার দিকে পরিচালিত করেছিল, দেবতারা অনসূয়ার কাছে আসেন, যিনি শীলাবতীকে আবার সূর্যোদয় করতে রাজি করেছিলেন।
শিব ঋষিকে দীর্ঘায়ু দিয়ে আশীর্বাদ করেছিলেন এবং মাণ্ডব্যের সামনে বেশ কয়েকজন ঋষি হাজির হয়েছিলেন, তাঁর সম্পর্কে জিজ্ঞাসা করেছিলেন। রাজা যখন বুঝতে পারলেন যে মাণ্ডব্য নির্দোষ, তিনি ঋষির ক্ষমা চাইতে ছুটে গেলেন। তার লোকেরা তার শরীর থেকে ত্রিশূলটি টেনে নেওয়ার চেষ্টা করেছিল, কিন্তু তা করতে পারেনি। অবশেষে, ত্রিশূলটি কেটে ঋষিকে ছেড়ে দিতে হয়েছিল, এর ডগা (অণি) তার আকারে অবশিষ্ট ছিল। তাই, তিনি অণি মাণ্ডব্য নামে পরিচিত হন।
ধর্মকে অভিশাপ দেয়
মাণ্ডব্য ধর্মের (যম) কাছে গিয়েছিলেন, কেন তার মতো একজন নিরপরাধ মানুষ যে কষ্টের মধ্য দিয়েছিলেন তা জিজ্ঞাসা করেছিলেন। ধর্ম উত্তর দিয়েছিলেন যে মান্ডব্য ছোটবেলায় ছোট পাখিদের অত্যাচার করেছিল এবং তার শাস্তি ছিল তার শিরদাঁড়া। ঋষি পাল্টা জবাব দিয়েছিলেন যে শাস্ত্র বলেছে যে বারো বছর বয়সের আগে কোনও মানুষকে কোনও পাপের জন্য ভোগ করতে হবে না, এই বলে যে তাকে অন্যায়ভাবে শাস্তি দেওয়া হয়েছিল। যেহেতু ধর্ম তাকে হত্যা করার চেষ্টা করেছিল, একজন ব্রাহ্মণ, সবচেয়ে বড় পাপের, সে দেবতাকে পৃথিবীতে শূদ্র হিসেবে জন্ম নেওয়ার জন্য অভিশাপ দিয়েছিল। তদনুসারে, মহাভারতে ধর্ম নিজেকে বিদুর হিসেবে অবতারণা করে।
বড়গাম
বড়গাম (উর্দু: بڈگام) হল ভারতের কেন্দ্রশাসিত অঞ্চল জম্মু ও কাশ্মীরের বড়গাম জেলার একটি শহর ও নগর পঞ্চায়েত।
জনসংখ্যার উপাত্ত
ভারতের জনগণনা ২০১১ অনুসারে, বাড়গামের মোট জনসংখ্যা ১৫,৯৩২ জন, এর মধ্যে পুরুষ ৫২% এবং নারী ৩১%। বড়গাম শহরে সাক্ষরতার হার ৬৮%, যা জাতীয়ভাবে সর্বোচ্চ ৫৯.৫%, এর মধ্যে শিক্ষিত পুরুষ ৮১% ও নারী ১৯%। ৬ বছর বয়সের নিচে রয়েছে মোট জনসংখ্যার ৬%।
বাড়গাম জেলার মুসলিম জনসংখ্যার প্রায় ২৫℅ শিয়া সম্প্রদায়ভুক্ত।
সড়ক
বাড়গাম ভারতের অন্যান্য অঞ্চল থেকে জাতীয় মহাসড়ক ৪৪৪ এর সাথে যুক্ত।
রেল
বাডগামের জম্মু-বারমুল্লা লাইনে দুটি রেল স্টেশন রয়েছে; বাড়গাম রেল স্টেশন (ওমপোরা) এবং মাজম রেল স্টেশন।
পৌর কমিটি
টিকা:
আহমাদ মোস্তফা কামাল
আহমাদ মোস্তফা কামাল (১৪ ডিসেম্বর ১৯৬৯) বাংলাদেশের একজন সাহিত্যিক ও শিক্ষক। সৃজনশীল সাহিত্য গ্রন্থের জন্য তিনি ২০০৭ সালে (বঙ্গাব্দ ১৪১৩ সালে) প্রথম আলো বর্ষসেরা বই পুরস্কার, ২০০৯ সালে কালি ও কলম তরুণ কবি ও লেখক পুরস্কার, ২০১২ সালে জেমকন সাহিত্য পুরস্কার এবং ২০১৮ সালে সিটি-আনন্দ আলো সাহিত্য পুরস্কার পেয়েছেন।
জন্ম ও পারিবারিক পরিচয়
আহমাদ মোস্তফা কামালের জন্ম ১৯৬৯ সালের ১৪ ডিসেম্বর মানিকগঞ্জ জেলায়। তার বাবার নাম মুহাম্মদ আহমাদুল হক এবং মায়ের নাম মেহেরুন্নেসা আহমেদ। পাঁচ ভাই এবং তিন বোনের মধ্যে তিনি সর্বকনিষ্ঠ।
শিক্ষাজীবন ও কর্মজীবন
মানিকগঞ্জের পাটগ্রাম অনাথ বন্ধু সরকারি উচ্চ বিদ্যালয় থেকে ১৯৮৬ সালে এসএসসি, ১৯৮৮ সালে ঢাকার নটরডেম কলেজ থেকে এইচএসসি পাশ করেন আহমাদ মোস্তফা কামাল। পরবর্তীতে ঢাকা বিশ্ববিদ্যালয়ের থেকে পদার্থবিজ্ঞান বিভাগ থেকে ১৯৯২ সালে স্নাতক, ১৯৯৩ সালে স্নাতকোত্তর সম্পন্ন করেন তিনি। ২০০৩ সালে বাংলাদেশ প্রকৌশল বিশ্ববিদ্যালয় (বুয়েট) থেকে এম ফিল এবং ২০১০ সালে পিএইচডি ডিগ্রি অর্জন করেন তিনি। বর্তমানে ইন্ডিপেন্ডেন্ট ইউনিভার্সিটি বাংলাদেশের অধ্যাপক হিসেবে কর্মরত আছেন তিনি।
সাহিত্য চর্চা
আহমাদ মোস্তফা কামালের লেখালেখির শুরু ১৯৯০ দশকের শুরুতে। প্রথম গল্পগ্রন্থ দ্বিতীয় মানুষ প্রকাশিত হয় ১৯৯৮ সালে। এরপর আরো ১১ টি গল্পগ্রন্থ, আটটি উপন্যাস, একটি নভলেট, চারটি প্রবন্ধগ্রন্থ এবং দুটো মুক্তগদ্যের সংকলন, একটি ভ্রমণগদ্য এবং একটি বিজ্ঞান-প্রবন্ধের বই প্রকাশিত হয়েছে। প্রথম উপন্যাস আগন্তুক। এ উপন্যাসে উঠে এসেছিল তার সামগ্রিক সাহিত্যকর্মের একটি উল্লেখযোগ্য থিম - মানুষের বিচ্ছিন্নতাবোধ, স্থানহীনতা, ও স্মৃতির উদ্‌যাপন। এ ছাড়া সম্পাদনা করেছেন আরো ১১ টি গ্রন্থ। তার চতুর্থ গল্পগ্রন্থ ঘরভরতি মানুষ অথবা নৈঃশব্দ্য ২০০৭ প্রথম আলো বর্ষসেরা বই’ পুরস্কার, দ্বিতীয় উপন্যাস অন্ধ জাদুকর ২০০৯ সালে কালি ও কলম তরুণ কবি ও লেখক পুরস্কার এবং তৃতীয় উপন্যাস কান্নাপর্ব ২০১৩ সালে জেমকন সহিত্য পুরস্কার পেয়েছে। ২০১৮ সালে প্রকাশিত হয়েছে তার সাম্প্রতিকতম উপন্যাস নিরুদ্দেশ যাত্রা । বড় ক্যানভাসের এ উপন্যাসে উঠে এসেছে সামরিক শাসনবিরােধী আন্দোলন, দেশভাগ, বাস্তুত্যাগী মানুষের হাহাকার, দাঙ্গা ও দুর্ভিক্ষ আর স্বাধিকার আন্দোলন ও মুক্তিযুদ্ধ।
বিজ্ঞান-প্রবন্ধ
আমাদের মহাজাগতিক পরিচয়। প্রথম প্রকাশ : মে, ২০১৯। প্রকাশক : প্রথমা।
ভ্রমণ গদ্য
পাখির চোখে দেখা । প্রথম প্রকাশ : ফেব্রুয়ারি, ২০২০। প্রকাশক : সন্দেশ।
রোসামন্ড জোসেলিন মিচেল
রোসামন্ড জোসেলিন মিচেল (১৯০২-১৯৬৩) ছিলেন একজন ইংরেজ ইতিহাসবিদ, লেখক এবং সংরক্ষণাগারবিদ।
তিনি ১৯৩৬ সালে রয়্যাল হিস্টোরিক্যাল সোসাইটির আলেকজান্ডার পদক জিতেছিলেন, এবং ১৯৩৮ সালে ব্রিটিশ প্রত্নতাত্ত্বিক সমিতির রেজিনাল্ড টেলর পুরস্কার জিতেছিলেন। রবার্তো ওয়েইস তার হিউমেনিজম ইন ইংল্যান্ড ডিউরিং দ্য ফিফটিন্থ সেঞ্চুরি বইতে তাকে উদ্ধৃত করেছেন এবং তিনি তাকে তার বই জন ফ্রি, ফ্রম ব্রিস্টল টু রোম ইন দ্য ফিফটিন্থ সেঞ্চুরিতে উদ্ধৃত করেছেন। মিঃ জে. এ. লেইসকে বিয়ে করার পর "তিনি একাডেমিক পোস্টে না থাকার সিদ্ধান্ত নিয়েছিলেন"।
প্যাটারসন থম্পসন
প্যাটারসন ইয়ান চেস্টারফিল্ড থম্পসন (Patterson Thompson; জন্ম: ২৬ সেপ্টেম্বর, ১৯৭১) সেন্ট মাইকেলের পাইন গার্ডেন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন প্যাটারসন থম্পসন।
প্রথম-শ্রেণীর ক্রিকেট
১৯৯৪-৯৫ মৌসুম থেকে ১৯৯৮-৯৯ মৌসুম পর্যন্ত প্যাটারসন থম্পসনের প্রথম-শ্রেণীর খেলোয়াড়ী জীবন চলমান ছিল। টেস্ট ক্রিকেট খেলোয়াড়ী জীবনের বিপর্যয়কর সূচনাপর্বকে পরবর্তীতে আর সুচারুরূপে নিজের অনুকূলে নিয়ে আসতে পারেননি। এ স্তরের ক্রিকেটে কেবলমাত্র একবার খেলেছেন। পাশাপাশি দুইটি একদিনের আন্তর্জাতিকে অংশ নিয়েছেন তিনি।
১৯৯৪-৯৫ মৌসুমের রেড স্ট্রাইপ কাপ প্রতিযোগিতায় বার্বাডোসের পক্ষে প্রথম-শ্রেণীর ক্রিকেটে প্যাটারসন থম্পসনের অভিষেক ঘটে। বেশ ভালো খেলা উপহার দেন তিনি। ঐ খেলায় ছয় উইকেট পান। জ্যামাইকার উদ্বোধনী ব্যাটসম্যান ও টেস্ট খেলোয়াড় রবার্ট স্যামুয়েলস তার প্রথম শিকারে পরিণত হয়েছিলেন। ঐ মৌসুমে ২৭.২০ গড়ে দশ উইকেট পান। পরের বছর ঐ প্রতিযোগিতায় ২৩ উইকেট লাভ করেন। ২২.৩৪ বোলিং গড়ে পাওয়া ঐ সংগ্রহটি চতুর্থ সর্বোচ্চ সংগ্রহ ছিল। ফলশ্রুতিতে, এপ্রিলে থম্পসনকে টেস্ট দলে অন্তর্ভুক্ত করা হয়।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন প্যাটারসন থম্পসন। ১৯ এপ্রিল, ১৯৯৬ তারিখে ব্রিজটাউনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৫ জানুয়ারি, ১৯৯৭ তারিখে অ্যাডিলেডে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১৯৯৫-৯৬ মৌসুমে বার্বাডোসে সফরকারী নিউজিল্যান্ড দলের বিপক্ষে টেস্ট ক্রিকেট অভিষেক পর্বটি মোটেই সুখকর হয়নি প্যাটারসন থম্পসনের জন্যে। তিনি অখাদ্যে পরিণত হন। ডেভন ম্যালকমের ন্যায় নিজেকে পরিণত করেন। ২২টি নো-বল ছুঁড়েন। খেলায় তার বোলিং পরিসংখ্যান ছিল ২২-১-১৩৫-৪। এ পরিসংখ্যানটি তাকে বেশ ভাবিয়ে তোলে। এরপর তিনি আর মাত্র আরেকটি টেস্ট খেলার সুযোগ পান। পরবর্তী শীতকালে অস্ট্রেলিয়ার মাটিতে খেলেন। টেস্টে তার স্ট্রাইক রেট ছিল ৪৫.৬ যা যে-কাউকেই আনন্দিত করে তুলতে পারে। কিন্তু, তার মিতব্যয়ীতার হার ছিল ওভার প্রতি ৫.৬৫ যা তামাশায় পরিপূর্ণ বোলারকেও লজ্জ্বায় ফেলবে।
ব্রিজটাউনের কেনসিংটন ওভালে নিজ মাঠে প্রতিপক্ষীয় নিউজিল্যান্ডের বিপক্ষে সিরিজের প্রথম টেস্টে তার অভিষেক পর্ব সম্পন্ন হয়। ঐ টেস্টে তার দল দশ উইকেটে জয় তুলে নেয়। তবে, প্যাটারসন থম্পসনের জন্যে খেলাটি বেশ দূর্বিসহ ছিল। প্রথম ওভারেই তিনি ১৭ রান খরচ করেন। প্রথম ইনিংসে সব মিলিয়ে তেরোটি নো-বলসহ একটি ওয়াইড বল ছুঁড়েন। দুই উইকেট পান তিনি। তার বোলিং পরিসংখ্যান ছিল ৮-০-৫৮-২।
অবসর
আন্তর্জাতিক ক্রিকেট থেকে প্রত্যাখ্যাত হবার পর আরও কয়েক মৌসুম ঘরোয়া ক্রিকেটে অংশ নেন। তবে, অসাধারণ কোন খেলা উপহার দিতে পারেননি। কেবলমাত্র ১৯৯৮-৯৯ মৌসুমের বুস্টা কাপে ত্রিনিদাদ ও টোবাগোর বিপক্ষে কিছুটা ভালো করার চেষ্টা চালান। প্রথম ইনিংসে অন্যতম সেরা মিতব্যয়ী ওভার করেন ১০ ওভারে ১৯ রান তুলেন। তবে, দ্বিতীয় ইনিংসে ভিন্ন ধাঁচের বোলিং ছিল। নো-বলের সমস্যা পুনরায় ফিরে আসে। সাত ওভার উইকেটবিহীন থাকার পর ১২টি নো-বল ছুঁড়েন। এরফলে, তাকে প্রথম-শ্রেণীর খেলা থেকে চিরতরে সড়ে আসতে হয়।
লিন নিউজ
লিন নিউজ, ইলিফ মিডিয়া দ্বারা প্রকাশিত একটি সংবাদপত্র। এটি প্রতি মঙ্গলবার এবং শুক্রবার ইংল্যান্ডের নরফোকের কিংস লিনে প্রকাশিত হয়।
এর ভগিনী সংবাদপত্রের মধ্যে অন্তর্ভুক্ত আছে কেমব্রিজ ইন্ডিপেন্ডেন্ট এবং ফিনল্যান্ডের ফিনল্যান্ড সিটিজেন ।
২০২১ মহিলা ক্রিকেট বিশ্বকাপ বাছাইপর্ব
২০২১ নারী ক্রিকেট বিশ্বকাপ বাছাইপর্ব ছিল একটি আন্তর্জাতিক ক্রিকেট টুর্নামেন্ট যেটি ২০২১ সালের নভেম্বর মাসে জিম্বাবুয়েতে অনুষ্ঠিত হয়। টুর্নামেন্টটি ছিল ২০২২ নারী ক্রিকেট বিশ্বকাপে উত্তরণের চূড়ান্ত ধাপ। টুর্নামেন্টটি ছিল বিশ্বকাপ বাছাইপর্বের পঞ্চম আসর, এবং টুর্নামেন্টের ম্যাচগুলো খেলা হয় ৫০ ওভারের ম্যাচ হিসেবে। একদিনের আন্তর্জাতিক (ওডিআই) মর্যাদাসম্পন্ন দুই দলের মধ্যে অনুষ্ঠিত ম্যাচগুলো একদিনের আন্তর্জাতিক হিসেবে খেলা হয়। এর আগে আঞ্চলিক বাছাইপর্ব টুর্নামেন্টগুলোতে টোয়েন্টি২০ আন্তর্জাতিক (টি২০আই) ফরম্যাট ব্যবহার করা হয়েছিল। বাছাইপর্বের সেরা তিনটি দলের নিউজিল্যান্ডে অনুষ্ঠিত ২০২২ নারী ক্রিকেট বিশ্বকাপে খেলার যোগ্যতা অর্জন করার কথা ছিল। বিশ্বকাপে খেলার যোগ্যতা অর্জনকারী তিনটি দলসহ সেরা পাঁচটি দলের আইসিসি নারী চ্যাম্পিয়নশিপের পরবর্তী চক্রে উত্তীর্ণ হওয়ার কথা ছিল।
২০২১ সালের ৮ নভেম্বর পাপুয়া নিউ গিনি ঘোষণা দেয় যে দলের বেশ কয়েকজন খেলোয়াড়ের দেহে কোভিড-১৯ ধরা পড়ায় তারা নিজেদের নাম প্রত্যাহার করতে বাধ্য হয়েছে। ১০ নভেম্বর আইসিসি নিশ্চিত করে যে পাপুয়া নিউ গিনির বদলি হিসেবে কোনও দলকে নেয়া হবে না, এবং সে সাথে গ্রুপ এ-এর দলসংখ্যা চারে নামিয়ে আনা হয়।
২০২১ সালের ২৭ নভেম্বর টুর্নামেন্টটি চলার মাঝপথে কোভিড-১৯ সংক্রান্ত ঝুঁকির জন্য টুর্নামেন্টটি বাতিল করা হয়। আইসিসি ওডিআই র‍্যাংকিং-এ এগিয়ে থাকা দলসমূহকে বিশ্বকাপে খেলার যোগ্যতা প্রদান করার সিদ্ধান্ত নেয়। সে অনুযায়ী ওয়েস্ট ইন্ডিজ, পাকিস্তান ও বাংলাদেশ বিশ্বকাপে খেলার যোগ্যতা অর্জন করে, এবং সে সাথে আয়ারল্যান্ড ও শ্রীলঙ্কা আইসিসি নারী চ্যাম্পিয়নশিপের পরবর্তী চক্রে খেলার যোগ্যতা লাভ করে। টুর্নামেন্টের বাকি দলগুলো আইসিসির পূর্ণ সদস্য না হওয়ার কারণে তারা বিশ্বকাপে উত্তীর্ণ হওয়ার সুযোগ পায় না, কারণ ওডিআই র‍্যাংকিং-এ শুধু আইসিসির পূর্ণ সদস্যসমূহের নাম বিদ্যমান ছিল।
দলসমূহ
টুর্নামেন্টে নিম্নলিখিত দলসমূহ খেলার যোগ্যতা অর্জন করে:
খেলোয়াড়দের দেহে কোভিড-১৯ ধরা পড়ায় পাপুয়া নিউ গিনি টুর্নামেন্ট থেকে নিজেদের নাম প্রত্যাহার করে নেয়।
দলীয় সদস্য
টুর্নামেন্টের জন্য নিম্নলিখিত দলসমূহ ঘোষণা করা হয়:
শালিনী মোঘে
শালিনী মোঘে বা শালিনী মোগে (১৯১৪ - ২০১১) একজন ভারতীয় শিক্ষাবিদ, সমাজসেবক এবং আদিবাসী শিশুদের জন্য কাস্তুরবা কন্যা বিদ্যালয়ের প্রতিষ্ঠাতা এবং বাল নিকেতন সংঘ, মধ্য প্রদেশ রাজ্যের প্রথম মন্টেসরি স্কুলের প্রতিষ্ঠাতা ছিলেন । তিনি ইন্দোরের ভারতীয় মহিলা মহিলা সংঘের সভাপতিত্ব করেছিলেন, একটি জাতীয় স্তরের বেসরকারী সংস্থা সুবিধাবঞ্চিত এবং সমাজের অর্থনৈতিকভাবে দুর্বল অংশগুলির অধীনে প্রতিবন্ধী, এতিমদের কল্যাণ ও শিক্ষার জন্য কাজ করছেন এবং এতে জড়িত ছিলেন অন্যান্য ইন্দোর-ভিত্তিক শিক্ষাপ্রতিষ্ঠানের সাথে যেমনঃ প্রেস্টিজ পাবলিক স্কুল এবং প্রজ্ঞা বালিকা বিদ্যালয়ের সাথে। ১৯৯২ সালে জামনালাল বাজাজ পুরস্কার বিজয়ী, ১৯৬৮ সালে তিনি ভারত সরকার সমাজে অবদানের জন্য চতুর্থ সর্বোচ্চ ভারতীয় বেসামরিক পুরস্কার পদ্মশ্রী পুরস্কারে ভূষিত হন।
জীবনী
শালিনী মোগে একটি মধ্যবিত্ত পরিবারে জন্মগ্রহণ করেছিলেন, তিনি তাতয়া সরওয়াতে, স্থানীয়ভাবে পরিচিত শিক্ষানী এবং সংসদের প্রাক্তন সদস্য যার পরে ১৯১৪ সালের ১৩ ই মার্চ ভারতের রাজ্যের ইন্দোরে ইন্দোরের একটি রাস্তার নামকরণ হয়েছিল। মধ্য প্রদেশ তিনি করাচি থেকে আর্টস (বিএ) থেকে স্নাতক ডিগ্রি অর্জন করেছেন, মন্টেসরি শিক্ষায় ডিপ্লোমা অর্জন করেছেন এবং সরকারী চাকরিতে যোগদানের আগে জুভেনাইল কোর্ট এবং শিশু কল্যাণে উন্নত প্রশিক্ষণ নিয়েছিলেন।  ১৯৪৪ সালে, তিনি চাকরি থেকে পদত্যাগ করেন এবং শহরের প্রথম মন্টেসরি স্কুল একটি নার্সারি স্কুল শুরু করেন,  যেটি সম্পূর্ণরূপে তার ব্যক্তিগত সম্পদ দ্বারা অর্থায়ন করা হয়।  তিন বছরের অপারেশন করার পরে, তিনি ১৯৪৭ সালে বাল নিকেতন সংঘ নামে মত মনের মানুষদের সাথে একটি সমিতি গঠন করেন যা শহর এবং আশেপাশের গ্রাম, কল্যাণকেন্দ্র এবং উদ্ধারকেন্দ্রের মতো বহু কল্যাণকেন্দ্রকে নিঃস্ব শিশু, নার্সারি, সমন্বিত শিশু বিকাশ কর্মসূচী, মেডিকেল ক্যাম্প এবং মহিলাদের আর্থিক সহায়তার জন্য আচ্ছন্ন করে তোলে ।
প্রকল্পটির কঠোর বিরোধিতা থাকলেও মোগে ১৯৫৩ সালে সুইপারদের কলোনীতে একটি নার্সারি শুরু করেছিলেন। রাজ্য সরকার তাকে মধ্য প্রদেশ রাজ্য সমাজকল্যাণ বোর্ডের সদস্য হিসাবে মনোনীত করে, বৃহত আদিবাসী জনসংখ্যার দুটি জেলা, ঝাবায়া এবং পশ্চিম নিমারকে তার তত্ত্বাবধানে রাখে। তিনি এই সুযোগগুলিকে এই অঞ্চলগুলিতে ছড়িয়ে দেওয়ার জন্য এই সুযোগটি কাজে লাগিয়েছেন এবং ঝাবুয়ায় কস্তুরবা কন্যা স্কুল প্রতিষ্ঠা করেছিলেন। তিনি ১৯৭১ সালে একটি খেলনা গ্রন্থাগারও প্রতিষ্ঠা করেছিলেন, যেখানে দশ বছরের কম বয়সী দরিদ্র শিশুদের শিক্ষামূলক, বৈজ্ঞানিক, যান্ত্রিক এবং গঠনমূলক খেলনা ব্যবহারের সুযোগ ছিল। তার ১৯৭৯ এর সামাজিক বনজ প্রচার তরুণদের একটি ব্যানার এবং একটি স্লোগান, একটি ছেলে একটি গাছের নিচে নিয়ে এসেছিল। তিনি আরও কয়েকটি প্রোগ্রাম শুরু করেছিলেন যেমন শিশু চিকিৎসা প্রতিরোধ, শিশুর শো, শিশু যত্ন সম্পর্কে প্রশিক্ষণ, খেলনা তৈরি, শিক্ষামূলক সরঞ্জাম উৎপাদন এবং স্পিনিং।
মোঘে সরকারের বেশ কয়েকটি উদ্যোগের সাথে যুক্ত ছিলেন। তিনি কোঠারি শিক্ষা কমিশনের অধীনে প্রাক-প্রাথমিক শিক্ষার অন্যতম একটি টাস্কফোর্সের সদস্য ছিলেন। তিনি সদস্য হিসাবে প্রাথমিক শিক্ষার উপর ১৯৭৯ সালে শিক্ষা মন্ত্রণালয়য়ের দ্বারা প্রতিষ্ঠিত একটি ওয়ার্কিং গ্রুপের দায়িত্ব পালন করেছিলেন। তিনি আন্তর্জাতিক সৌর খাদ্য প্রক্রিয়াকরণ সম্মেলন ২০০৯ এর সংবর্ধনা কমিটির সদস্যও ছিলেন।
জানা যায় যে, মোঘে, জনপ্রিয় শালিনী তাই নামে পরিচিত, কর্মজীবন প্রধান অংশ জন্য পারিশ্রমিক ছাড়া কাজ করেন এবং তার আয় তার সামাজিক ব্যয় করেছেন। তিনি সিভিল সার্ভিস দাদা সাহেব মোঘের সাথে বিবাহবন্ধনে আবদ্ধ হয়েছিলেন এবং ৩০ জুন ২০১১, ৯৮ বছর বয়সে তিনি বৃদ্ধাশয় অসুস্থতায় আক্রান্ত হয়ে মারা যান।  ইন্দোরের শ্মশান রামবাগ মুক্তিদমে তাকে শেষকৃত্য করা হয়েছিল।
পুরস্কার এবং সম্মান
ভারত সরকার ১৯৬৮ সালে শালিনী মোঘেকে পদ্মশ্রী বেসামরিক পুরস্কারে সম্মানিত করে। তিনি নারী ও শিশুদের উন্নয়ন ও কল্যাণে অসামান্য অবদান এবং / বা মহিলা শ্রমিকদের দ্বারা গান্ধিয়ান কনস্ট্রাকটিভ কাজের জন্য ১৯৯২ সালে জামনালাল বাজাজ পুরস্কার পেয়েছিলেন। তিনি ২০০৯ সালে নাই দুনিয়া নায়িকা লাইফটাইম অ্যাচিভমেন্ট অ্যাওয়ার্ড ২০১০- এর জন্য নির্বাচিত হয়েছিলেন। মধ্যপ্রদেশ সরকার তাকে বেটি বাঁচাও অভিযানের ( কন্যা বাঁচাও অভিযানের ) অংশ হিসাবে ২০১১ সালের ১ নভেম্বর রাজ্য ফাউন্ডেশন দিবসে প্রদেশ কি গৌরবশালী বেতিয়ান (রাজ্যের কন্যা) হিসাবে ঘোষণা করে।
ইউনাইটেড বেঙ্গল লিবারেশন ফ্রন্ট
ইউনাইটেড বেঙ্গল লিবারেশন ফ্রন্ট ভারতের ত্রিপুরার একটি সশস্ত্র সংগঠন ছিল। এটি ত্রিপুরী জঙ্গি এবং অন্যান্য উপজাতি গোষ্ঠীগুলির বিরুদ্ধে বাংলাদেশ থেকে আসা বাঙ্গালী হিন্দুদের সুরক্ষার চেষ্টা করেছিল । ১৯৯৫ সালে ন্যাশনাল লিবারেশন ফ্রন্ট অব ত্রিপুরা (এনএলএফটি) এবং অল ত্রিপুরা টাইগার ফোর্স (এটিটিএফ)এর পাশাপাশি এটি প্রথম হাজির হয়। এর কমান্ডার এবং ক্যাডারদের বিষয়ে কোনও আনুষ্ঠানিক তথ্য নেই। ইউবিএলএফ বোমা বিস্ফোরণ, খুন এবং জিম্মি সংঘাতে জড়িত থাকার অভিযোগ করা হয় । এর সংঘাত ছিল আদিবাসী উপজাতি এবং আশেপাশের অন্যান্য স্থানীয় উপজাতির বিরুদ্ধে। ত্রিপুরার বাসিন্দা বাঙালি হিন্দুদের ধ্বংসের লক্ষ্য নিয়ে এটিটিএফ গঠনের পরেই ইউবিএলএফ অস্তিত্ব লাভ করেছিল। এটিটিএফ বাংলাদেশে জাতিগত নির্মূলের পরে ভারতে আগত বাঙালি হিন্দুদের বিরুদ্ধে একাধিক আক্রমণ চালিয়েছিল। এটিটিএফকে বাংলাভাষী মানুষের উপর কমপক্ষে ২০ টি হামলা করেছিল। ইউবিএলএফ গঠন ছিল বাঙালি হিন্দুদের হত্যার বিরুদ্ধে প্রত্যক্ষ প্রতিক্রিয়া। পরে ইউবিএলএফকে সরকার নিষিদ্ধ করেছিল।
তবে ইউবিএলএফের উপর নিষেধাজ্ঞা নিছক প্রতীকী, কারণ ভারত সরকার আদিবাসী জঙ্গি বিদ্রোহের আনুষ্ঠানিক পরাজয়ের ঘোষণা দেওয়ার পরে এটি ভেঙে দেওয়া হয়েছিল। বাঙালি শাসন ও আধিপত্য স্থায়ীভাবে প্রতিষ্ঠা হওয়ায় ইউবিএলএফ  অস্তিত্ব রাখার আর কোনও কারণ খুঁজে পায়নি।
সুলেমান দেমিরেল
সুলেমান দেমিরেল (১ নভেম্বর ১৯২৪ - ১৭ জুন ২০১৫) একজন তুর্কি রাজনীতিবিদ এবং রাজনৈতিক নেতা ছিলেন যিনি ১৯৯৩ থেকে ২০০০ পর্যন্ত তুরস্কের নবম রাষ্ট্রপতি হিসেবে দায়িত্ব পালন করেছিলেন।
পুরস্কার
১২ই জুন ১৯৯৯ সালে আজারবাইজান-তুরস্ক সম্পর্ক উন্নয়নে তার অবদানের জন্য, নাগারনো-কারাবাখ দ্বন্দ্বের উপর তার গঠনমূলক অবস্থান এবং তুর্কী রাজ্যের মধ্যে ঐক্যের জন্য তার সমর্থনের জন্য দেমিরেলকে ইস্তিগলাল অর্ডার পুরস্কার প্রদান করেন আজারবাইজানের রাষ্ট্রপতি হায়দার আলিয়েভ। তিনি এস্তোনিয়ান অর্ডার অফ দ্য ক্রস অফ টেরা মারিয়ানা, পোলিশ অর্ডার অফ দ্য হোয়াইট ঈগল (পোল্যান্ড) (১৯৯৩), অর্ডার গোল্ডেন ফ্লিস (জর্জিয়া) এবং ক্রোয়েশিয়ানদের নাইট গ্র্যান্ড ক্রস কিং টমিস্লাভের গ্র্যান্ড অর্ডার ঊপাধি পেয়েছেন।
ব্রজগোপাল মান্না
ব্রজগোপাল মান্না (১৯৪০ - ২৮ মার্চ ১৯৯৮) ছিলেন একজন ভারতীয় বাঙালি চিত্রশিল্পী। বিশ শতকের দ্বিতীয়ার্ধে জলরং, তেলরঙ ইত্যাদির বাইরে রেখায় নগরচিত্র ধরে রাখতে কলকাতায় যে চারজন শিল্পী দক্ষতায় খ্যাতিমান ছিলেন তাদের অন্যতম হলেন ব্রজগোপাল। অন্যরা ছিলেন ডেসমন্ড ডয়েগ, সমীর বিশ্বাস এবং রথীন মিত্র।
সংক্ষিপ্ত জীবনী
ব্রজগোপাল মান্নার জন্ম ব্রিটিশ ভারতের কলকাতার জানবাজারে। তাঁর পিতামহ ছিলেন বিশিষ্ট চিত্রকর। ব্রজগোপাল ইন্ডিয়ান আর্ট কলেজ ও রবীন্দ্রভারতীর কৃতি ছাত্র ছিলেন।
প্রথম জীবনে অল্প কিছুদিন রেলস্টেশনে নাম লেখার কাজ ছাড়া তিনি চাকরি করেন নি। পরে গ্রাসাচ্ছাদনের জন্য তিনি তিনকড়ি পটুয়া নামে ফরমায়েসি পোট্রেট এঁকেছেন, এমনকি সাইনবোর্ড পর্যন্ত করেছেন। প্রতিকৃতি আঁকিয়ে হিসাবে তাঁর খ্যাতি ছিল। এর মাঝে তিনি কলকাতা শহরের অজস্র স্থাপত্যের স্কেচ তথা রেখাচিত্র এঁকেছেন দক্ষতার সঙ্গে। প্রসঙ্গত, উল্লেখ করা যায় যে পুরানো কলকাতার এমন কোন ঐতিহাসিক প্রাসাদ, ঘরবাড়ি ছিল না যা তাঁর তুলি বা কলমে ধরা পড়ে নি।
তাঁর কিছু গল্প, কিছু শিল্প সমালোচনা, জীবন ও কর্ম বিষয়ে নানা প্রবন্ধ স্থানীয় সাময়িক পত্রিকায় প্রকাশিত হয়েছিল।
ব্রজগোপাল অকৃতদার ছিলেন। শেষ বয়সে অর্থাভাবে কাজ বন্ধ হয়ে যায়। শেষে অন্নাভাবে, অপুষ্টিতে ও করাল ব্যাধিতে আক্রান্ত হয়ে সবার অগোচরে তিনি মৃত্যুবরণ করেন।
আসামের সংগীত
থাম্ব|ওজাপালী সংগীতের দল উত্তর-পূর্ব ভারত এর প্ৰদেশ অসম এর সঙ্গীতসমূহ হল মূলতঃ থলুয়া লোক সঙ্গীত এবং ভক্তিমূলক গীত। অসমের সঙ্গীতসমূহকে এর স্বকীয় বৈশিষ্ট্যের জন্যে ভারতের বাকী অংশের সঙ্গীত সমূহ থেকে পৃথক করে চিনা যায়। এই সঙ্গীত সমূহে পাহারিয়া রাজ্য এবং পার্শ্ববর্তীদেশ ম্যায়ানমার, থাইল্যান্ড, চীন ইত্যাদি দেশের প্ৰভাব দেখা যায়।
বিভিন্ন প্ৰকারের সঙ্গীতসমূহ:
আসামের জনসংখ্যার বিচিত্রতা অনুযায়ী লোকসংগীতেরো তেমনি ভিন্নতা রয়েছে। প্ৰত্যেক ধরনের লোকসংগীতে প্ৰায়েই অন্যান্য এক বা ততোধিক সঙ্গীতের প্ৰভাব দেখা যায়। নিচে বিভিন্ন প্ৰকারের লোকসংগীত সমূহের একটি সূচী দেওয়া হল।
মাহবুব আলী খান
রিয়ার অ্যাডমিরাল মাহবুব আলী খান (নভেম্বর ৩, ১৯৩৪ – আগস্ট ৬, ১৯৮৪) বাংলাদেশ নৌবাহিনীর সাবেক প্রধান যিনি একজন রাজনীতিবিদের ভূমিকাও পালন করেছেন। তিনি ১৯৭৯ সাল থেকে ১৯৮৪ সালে মৃত্যুর আগ পর্যন্ত বাংলাদেশ নৌবাহিনীর প্রধান ছিলেন। একই সঙ্গে তিনি বিভিন্ন মন্ত্রণালয় পরিচালনা করেছেন।
মেহবিস
মেহবিস (محيبس) হচ্ছে একটি ঐতিহ্যবাহী খেলা, যা দুটি দলের মধ্যে আয়োজিত হয়ে থাকে। এটি বেশিরভাগ ক্ষেত্রে আরব মাশরিক এবং বিশেষত ইরাকে আয়োজিত হয় থাকে এবং এটি প্রায় ইংরেজ খেলা আপ জেঙ্কিন্সের মতো।
মাহবুব আলী খান
দেশের সমুদ্রসীমা রক্ষা, সমুদ্রে জেগে ওঠা দ্বীপের দখল রক্ষা, দক্ষিণ তালপট্টি দ্বীপ বাংলাদেশের দখলে রাখা, সমুদ্র এলাকায় জলদস্যু দমন এবং সুন্দরবন এলাকার নিরাপত্তা নিশ্চিত করার বিষয়ে নৌবাহিনীকে সচেষ্ট রাখতে তিনি বিশেষ ভূমিকা পালন করে স্মরণীয় হয়ে আছেন।
মেহবিস
মেহবিস শব্দটি মিহবেস (محبس) শব্দের মতো, যার অর্থ আংটি। এই খেলাটিতে দুটি দল খেলে থাকে, প্রতিটি দল অপর থেকে একটি আংটি লুকানোর চেষ্টা করে। একজন খেলোয়াড় আংটিটি অন্য একজন খেলোয়াড়কে দেওয়ার মাধ্যমে এই খেলাটি শুরু হয়, একই সাথে উক্ত দলের খেলোয়াড় এটি নিশ্চিত করতে সচেস্ত যেন বিপরীত দল না জানতে পারে যে কার কাছে আংটিটি রয়েছে।
বিপরীত দলের অবশ্যই এমন খেলোয়াড়কে চিহ্নিত করতে হবে যার কাছে আংটিটি রয়েছে এবং এই কাজের জন্য তাদের কাছে মাত্র একটি সুযোগ থাকে। এই ব্যক্তি নির্ধারণের সিদ্ধান্তটি প্রতিটি দলের সদস্যের মুখের ভাবভঙ্গির উপর ভিত্তি করে নেওয়া হয়ে থাকে। যদি বিপরীত দলের খেলোয়াড় মনে করে যে কোন নির্দিষ্ট খেলোয়াড়ের কাছে আংটিটি নেই, তবে তারা তাকে বাতিল করতে পারে, এর মাধ্যমে তিনি যতখুশি অত খেলোয়াড় বাতিল করতে পারেন।
মাহবুব আলী খান
পারিবারিক পরিচয়
শেরে সিলেট ও অবিভক্ত পাকিস্তানের মন্ত্রী আজমল আলী চৌধুরী ছিলেন তার চাচাতো ভাই।
পাকিস্তানে নৌবাহিনীর জীবন
thumb|right|220px|মাহবুব আলী খান উচ্চতর শিক্ষার জন্য [[যুক্তরাজ্য|যুক্তরাজ্যের ডার্টমাউথে রয়্যাল নেভাল কলেজ থেকে গ্র্যাজুয়েশন লাভ করেন।]]
১৯৫২ সালে মাহবুব আলী খান ক্যাডেট হিসেবে পাকিস্তান নৌবাহিনীর নির্বাহী শাখায় যোগ দেন এবং পশ্চিম পাকিস্তানের কোয়েটায় সম্মিলিত বাহিনী স্কুল থেকে তিনি সম্মিলিত ক্যাডেট হিসেবে প্রশিক্ষণ গ্রহণ করেন। তিনি উচ্চতর শিক্ষার জন্য যুক্তরাজ্যের ডার্টমাউথে রয়্যাল নেভাল কলেজ থেকে গ্র্যাজুয়েশন লাভ করে ব্রিটিশ বিমানবাহিনীর রণতরী ট্রায়ামপতে ১৯৫৪ সালে প্রশিক্ষণ লাভ করেন। গ্র্যাজুয়েশন লাভের পর মাহবুব আলী খান ১৯৫৫ সালে, সৈয়দা ইকবাল মান্দ বানুর সঙ্গে বিবাহবন্ধনে আবদ্ধ হন। তাদের দু’কন্যা হয় - শাহিনা খান (বিন্দু) এবং জুবাইদা খান (বিনু)। ১৯৫৬ সালের ১ মে স্থায়ী কমিশন লাভ করেন। ১৯৬৩ সালে কৃতী অফিসার হিসেবে তিনি যুক্তরাজ্যে রানী দ্বিতীয় এলিজাবেথ কর্তৃক পুরস্কৃত হন। তিনি ১৯৬০ সালে পি. এন. এস (পাকিস্তানি নেভাল শীপ্) তুগ্রিলের গানারি অফিসার ছিলেন এবং ১৯৬৪ সালে পি. এন. এস টিপু সুলতানের টর্পেডো ও এন্টি সাবমেরিন অফিসার ছিলেন। ১৯৬৭-৬৮ সালে তিনি রাওয়ালপিন্ডিতে প্রতিরক্ষা মন্ত্রণালয়ে জয়েন্ট চিফস সেক্রেটারিয়েট স্টাফ অফিসার (ট্রেনিং এবং মিলিটারি এসিস্ট্যান্স) হিসেবে কর্মরত ছিলেন। তিনি ১৯৭০ সালে পি. এন. এস হিমালয়ে টর্পেডো ও এন্টি সাবমেরিন স্কুলের অফিসার ইনচার্জ এবং পশ্চিম পাকিস্তানের করাচিতে সিওয়ার্ড ডিফেন্স অফিসার হিসেবে দায়িত্ব পালন করেন।
বাংলাদেশের স্বাধীনতা যুদ্ধকালীন সময় (১৯৭১)
বাংলাদেশের স্বাধীনতা যুদ্ধের আগেই মাহবুব আলী খান পশ্চিম পাকিস্তানে চাকরিরত ছিলেন। তার স্ত্রী ও দু’কন্যাসহ মাহবুব আলী খান পশ্চিম পাকিস্তানে অবস্থান করছিলেন। যুদ্ধের সময় মাহবুব আলী খানের দেশপ্রেম উপলব্ধি করে পাকিস্তান বাহিনী পরিবারসহ তাকে গৃহবন্দি করে। দীর্ঘ ২ বছর বন্দিজীবন শেষে ১৯৭৩ সালে স্ত্রী ও দু’কন্যা বিন্দু ও বিনুসহ আফগানিস্তান ও ভারত হয়ে বাংলাদেশে পালিয়ে আসতে সক্ষম হন।
বাংলাদেশে নৌবাহিনী জীবন
বাংলাদেশে ১৯৭৩ সালের অক্টোবরে মাহবুব আলী খান চট্টগ্রামে মার্কেন্টাইল একাডেমির প্রথম বাঙালি কমান্ড্যাট নিযুক্ত হন। ১৯৭৪ সালে নৌ-সদর দফতরে পার্সোনাল বিভাগের পরিচালক হিসেবে নিয়োগ পান। ১৯৭৬ সালের ফেব্রুয়ারি মাসে তিনি নৌবাহিনীর সহকারী স্টাফ প্রধান (অপারেশন ও পারসোনাল) নিযুক্ত হন। ১৯৭৬ সালের ডিসেম্বরে যুক্তরাজ্যের রয়্যাল নেভি কর্তৃক হস্তান্তরিত বাংলাদেশ নৌবাহিনীর প্রথম রণতরী বি. এন. এস (বাংলাদেশী নেভাল শীপ্) ওমর ফারুকের (প্রাক্তন এইচ. এম. এস ন্যাভডকে) অধিনায়ক হন মাহবুব আলী খান। এ রণতরী গ্রহণের পর তিনি তা নিয়ে আলজেরিয়া, যুগোস্লাভিয়া, মিসর, সৌদি আরব এবং শ্রীলঙ্কার বন্দরগুলোয় শুভেচ্ছা সফরের পর দেশে ফিরে আসেন। ১৯৭৯ সালের ৪ নভেম্বর তিনি বাংলাদেশের নৌবাহিনী প্রধান নিযুক্ত হন এবং ১৯৮০ সালের ১ জানুয়ারি বিয়ার অ্যাডমিরাল পদে উন্নীত হন।
বাংলাদেশের স্বাধীনতা যুদ্ধের পর বাংলাদেশের নৌবাহিনীকে বিশ্বমানের আধুনিক ও যুগোপযোগী করতে মাহবুব আলী খান বাংলাদেশ নৌবাহিনীর আইন তৈরি করেছেন। ১৯৭০ সালের ভোলা ঘূর্ণিঝড়ের পর বঙ্গোপসাগরে সমুদ্রসীমায় দক্ষিণ তালপট্টি দ্বীপ জেগে ওঠে। তারপর থেকেই বাংলাদেশ এবং ভারত, উভয় দেশের সরকারই দ্বীপটিকে তাদের মালিকানা বলে দাবি করে থাকে। রিয়ার অ্যাডমিরাল মাহবুব আলী খানের নেতৃত্বে এই দ্বীপটি নৌবাহিনী বাংলাদেশের দখলে রাখতে সক্ষম হয়। এছাড়া বঙ্গোপসাগরে অনেক জলদস্যুর পতন এনেছেন মাহবুব আলী খান। মাহবুব আলী খান এছাড়া সরকারের সশস্ত্র বাহিনীর বেতন ও পেনশন কমিটির চেয়ারম্যান, দেশের প্রশাসনিক পুনর্গঠনের জাতীয় বাস্তবায়ন পরিষদের চেয়ারম্যান এবং বাংলাদেশে উপজেলা পদ্ধতির প্রবক্তা ছিলেন।
রাজনীতিতে অংশগ্রহণ এবং রাজনীতিকদের সঙ্গে সম্পর্ক
১৯৭৫ সালে বাংলাদেশে সিপাহী-জনতার বিপ্লবের পর জিয়াউর রহমানের সরকারের সময় নৌবাহিনী প্রধানের দায়িত্ব পালনের পাশাপাশি মাহবুব আলী খান তৎকালীন সরকারের ডাক ও টেলিযোগাযোগমন্ত্রী ছিলেন। তিনি রাষ্ট্রপতি জিয়াউর রহমানের গড়া ‘জাগদল’-এর সদস্য ছিলেন। তিনি সরকারি চাকরিরত অবস্থায় জাগদল-এ দায়িত্বশীল পদে আসীন হননি। ১৯৮২ সালে দেশে সামরিক আইন জারিকালে অ্যাডমিরাল মাহবুব আলী খান উপ-প্রধান সামরিক আইন প্রশাসক নিযুক্ত হন এবং যোগাযোগ মন্ত্রণালয়ের উপদেষ্টা ছিলেন। ১৯৮২ সালের [১০ জুলাই থেকে ১৯৮৪ সালের ১ জুন পর্যন্ত তিনি যোগাযোগ মন্ত্রণালয়ের মন্ত্রী হিসেবে দায়িত্ব পালন করেন। মৃত্যুর আগ পর্যন্ত তিনি সরকারের কৃষিমন্ত্রীর দায়িত্বে ছিলেন।
মাহবুব আলী খান রাষ্ট্রপতি হুসেইন মুহাম্মদ এরশাদের সরকারের যোগাযোগ ও কৃষিমন্ত্রী ছিলেন। এসময় তিনি রাষ্ট্রপতি জিয়ার সবুজ ও কৃষি আন্দোলনকে এগিয়ে নিতে কাজ করেন। যোগাযোগমন্ত্রী থাকায় তিনি দেশের রাস্তাঘাট, ব্রিজ ও অন্যান্য অবকাঠামো উন্নয়নে ব্যাপক কাজ করেন। মাহবুব আলী খান গণতন্ত্রে বিশ্বাস করতেন। তিনি দেশের স্বাধীনতা-সার্বভৌমত্ব রক্ষাসহ দেশের মানুষের জীবনমান উন্নয়ন, কৃষি বিপ্লব, অবকাঠামো উন্নয়ন ইত্যাদি বিষয়ে কাজ করতে পছন্দ করতেন।
বাংলাদেশের প্রথম রাষ্ট্রপতি বঙ্গবন্ধু শেখ মুজিবুর রহমানের সঙ্গে ছিল মাহবুব আলী খানের ভালো সম্পর্ক। বাংলাদেশের স্বাধীনতা যুদ্ধকালীন সময় পাকিস্তানে গৃহবন্দি থেকে বাংলাদেশে ফেরার পর শেখ মুজিব তাকে নৌবাহিনী আধুনিক করতে বিশেষ দায়িত্ব দেন। জেনারেল ওসমানী সম্পর্কে চাচাত ভাই হওয়ায় নৌবাহিনীর উন্নয়নে আরও বেশি কাজ করতে পেরেছেন মাহবুব আলী খান। জিয়াউর রহমানের বড় ভাই রেজাউর রহমান নৌবাহিনীতে মাহবুব আলী খানের সহকর্মী ছিলেন। সে সুবাদে জিয়াউর রহমানের সঙ্গে মাহবুব আলী খানেরও নিবিড় সম্পর্ক ছিল। এর ফলে মাহবুব আলী খানের কনিষ্ঠ কন্যা জুবাইদা খান জিয়াউর রহমানের জ্যেষ্ঠ পুত্র তারেক রহমানের সঙ্গে বিবাহবন্ধনে আবদ্ধ হন।
মৃত্যু
thumb|right|220px|ঢাকার তেজগাঁও বিমানবন্দরে বিমানবাহিনীর একটি প্রশিক্ষণ বিমান ভূপাতিত হলে মাহবুব আলী খান সেই স্থান পরিদর্শনে যান আর সে সময় সেখানে তার হৃদযন্ত্রের ক্রিয়া বন্ধ হয়ে যায়। ১৯৮৪ সালের ৫ আগস্ট বাংলাদেশ বিমানের একটি ফ্লাইট ক্রাশ করলে সেই উদ্ধারকাজ তদারকির দায়িত্বপালন শেষে ৬ আগষ্ট হৃদযন্ত্রের ক্রিয়া বন্ধ হলে তাকে সম্মিলিত সামরিক হাসপাতালে নিয়ে যাওয়া হয়। সেখানে তিনি শেষ নিঃশ্বাস ত্যাগ করেন। মাত্র ৪৯ বছর বয়সে এ দেশপ্রেমিক মহান নায়কের জীবনাবসান হয়। তাকে ঢাকার বনানী অঞ্চলে দাফন করা হয়। মাহবুব আলী খানের লাশ দেখে মনে হয়েছে এ মহান ব্যক্তির মৃত্যু স্বাভাবিক ছিল না। পরে তার মৃত্যুরহস্য উদঘাটনে একটি কমিটিও গঠিত হয়েছিল। কিন্তু সে তদন্ত কমিটি আজও কোনো প্রতিবেদন প্রকাশ করেনি।
পোলাসারা
পোলাসারা (Polasara) ভারতের ওড়িশা রাজ্যের গঞ্জাম জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৬ মিটার (২১৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে পোলাসারা শহরের জনসংখ্যা হল ১৯,৫৬৬ জন। এর মধ্যে পুরুষ ৫০% এবং নারী ৫০%।
এলিজাবেথ আলেকজান্দ্রিয়া মেনজিস
এলিজাবেথ আলেকজান্দ্রিয়া মেনজিস ছিলেন ইউনিভার্সিটি কলেজ, ডান্ডি (১৯৫২-১৯৫৬) এর ইতিহাসের একজন অস্থায়ী প্রভাষক এবং ১৯৫৪ সালে সেন্ট অ্যান্ড্রুজ বিশ্ববিদ্যালয় থেকে ইতিহাসে পিএইচডি প্রাপ্ত তৃতীয় মহিলা। তিনি ডান্ডির উচ্চ বিদ্যালয়ে পড়াশোনা করেছেন।
লুৎফর রহমান চৌধুরী
লুৎফর রহমান চৌধুরী বাংলাদেশের গাইবান্ধা জেলার রাজনীতিবিদ যিনি গাইবান্ধা-৪ আসনের সংসদ সদস্য ছিলেন। বর্তমানে তিনি আনোয়ার হোসেন মঞ্জুর নেতৃত্বাধীন জাতীয় পার্টি-জেপির নেতা।
প্রাথমিক জীবন
জনাব লুৎফর রহমান চৌঃ বাংলাদেশের গাইবান্ধা জেলায় জন্মগ্রহণ করেন।
রাজনৈতিক জীবন
তিনি আনোয়ার হোসেন মঞ্জুর নেতৃত্বাধীন জাতীয় পার্টি-জেপিতে যোগ দেন।
ফারাজ আলী
ফারাজ আলী (জন্ম ২৫ এপ্রিল ১৯৯৩) একজন পাকিস্তানি প্রথম-শ্রেণীর ক্রিকেটার যিনি পাকিস্তান আন্তর্জাতিক এয়ারলাইন্সের হয়ে প্রতিনিধিত্ব করেন।
নিকো শ্লটারবেক
নিকো শ্লটারবেক (, Nico Schlotterbeck; জন্ম: ১ ডিসেম্বর ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব ইউনিয়ন বার্লিন এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।
জার্মান ফুটবল ক্লাব আলেনের যুব পর্যায়ের হয়ে খেলার মাধ্যমে শ্লটারবেক ফুটবল জগতে প্রবেশ করেছেন এবং পরবর্তীকালে কার্লস্রুহার এবং ফ্রাইবুর্গের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব ফ্রাইবুর্গ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ০০ মৌসুম অতিবাহিত করেছেন; এছাড়াও একই মৌসুমে তিনি ফ্রাইবুর্গের মূল দলের হয়ে অভিষেক করেছেন। ২০২০–২১ মৌসুমে, তিনি ফ্রাইবুর্গ হতে ইউনিয়ন বার্লিনে যোগদান করেছেন।
২০১৭ সালে, শ্লটারবেক জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।
দলগতভাবে, শ্লটারবেক এপর্যন্ত ১টি শিরোপা জয়লাভ করেছেন, যা তিনি ফ্রাইবুর্গ ২-এর হয়ে জয়লাভ করেছেন।